Julie 2002 - Geestelike voedsel
Baie gelowiges dink baie kere dat God soms nie luister na hulle gebede nie en dan s� hulle dit voel asof hulle teen die dak vasbid! Hulle dink dan dit is nie nodig om met God te praat nie, want Hy luister tog nie. Dit is nie waar nie! Gebed is spesiaal deur God gegee vir sy kinders om met Hom te praat. Gelowiges moet besef dat Hy altyd luister na ons gebede al voel dit nie so vir ons nie. Ek wil graag die volgende ware verhaal vir u vertel oor die kragtige uitwerking wat gebed het in mense se lewens:
Die Amerikaners is baie lief vir basketbal. 'n Paar jaar gelede was daar 'n groot wedstryd tussen twee Amerikaanse spanne. Mense het van oral gekom om die wedstryd by te woon. Een van die spelers in die een span was baie gelowig. Die probleem was dat hy die enigste Christen was in sy span en daarom was dit vir hom baie swaar. Sy spanmaats het hom gespot en ges� hulle glo tog nie in God nie. Dit was swaar vir die man, maar dit het hom nie gekeer om altyd te bid vir sy spanmaats nie.
Die aand voor die belangrike wedstryd het die jong man langs die baan gaan sit en ernstig gebid. Hy het vir die Here ges� dat hy bekommerd is oor sy spanmaats se lewens wat nie reg is nie. Hy het gebid dat die Here tog hulle harte moet aanraak sodat hulle ook gelowig sal word. Hy het verder gebid en die volgende woorde ges�: Here red tog asb. my spanmaats, ek is bereid om my lewe te gee sodat hulle gered kan word!
Wat die man nie geweet het nie was dat sy afrigter agter hom gestaan het en alles gehoor het wat hy bid. Die volgende dag het die groot wedstryd begin en die spanne het hard teen mekaar gespeel. Vyf minute voor die einde van die wedstryd het die gelowige jong man kwaai pyne op sy bors gekry en inmekaargesak op die baan. Die noodhulp het gehardloop en hom probeer red, maar dit was te laat. Hy het gesterf aan 'n hartaanval.
Die mense was doodstil en geskok. Na 'n paar oomblikke het die afrigter opgestaan en gevra om iets te s�. Hy het die mikrofoon geneem en vir al die mense vertel hoe gelowig die jong man was en hoe hy die vorige aand gebid het vir sy spanmaats. Hy het ook vertel dat die man gebid het en ges� het dat hy bereid is om sy lewe te gee as sy spanmaats net gered sal word.
Die mense was doodstil en het vir mekaar gekyk. Baie mense het begin opstaan en ges� dat hulle graag hulle harte vir die Here wil gee. Die man se spanlede en die afrigter het ook daardie aand tot bekering gekom.
Die jong man se gebed het dus waar geword!
Miskien is daar ook vriende of familie wat u ken wat nog nie hulle harte vir die Here gegee het nie. Bid en dra hulle name getrou op aan die Here. Wys ook vir hulle deur u voorbeeld dat u die Here ken en vir Hom lief is. Hy sal u gebede verhoor wanneer dit volgens sy wil is!
Groete en se�nwense